དེ་བཞིན་ཉེ་བའི་ཆར་ལ་དྭགས་ཁུལ་གྱི་གཞི་རིམ་འོག་མའི་འཛིན་གྲྭའི་ནང་དབུ་འཛུགས་ཞུས་ཡོད་པ་མ་ཟད།ཤེས་རིག་ལས་ཁུངས་ནས་དེ་དང་འབྲེལ་བའི་ཟབ་སྦྱོང་སོགས་མང་པོ་ཞིག་ཕུལ་ཡོད།སྒྲིག་འཛུགས་ངོས་ནས་དེའི་ཐོག་ནུས་པ་དང་སྒྲུབ་འབྲས་ཐོན་པ་བྱུང་ཡོད་མེད་ད་རེས་ཀྱི་ཚོགས་འདུའི་ནང་རྒྱུན་དུ་ཤེས་ཡོན་སྲིད་བྱུས་ཀྱི་དགོངས་དོན་གཞི་བཟུང་ལག་ལེན་བསྟར་མཁན་གྱི་ལས་འགན་གཙོ་བོ་བཞེས་མཁན་རྣམ་པ་ཕེབས་ཡོད་པར་བརྟེན།སློབ་གྲྭ་སོ་སོའི་ནང་དེའི་ཐོག་ལ་ད་བར་ལག་ལེན་བསྟར་བའི་སྒྲུབ་འབྲས་གང་ཐོན་ཡོད་པ་དང་།ལག་བསྟར་གནང་སྐབས་དཀའ་ངལ་གང་འཕྲད་ཀྱི་འདུག་པའི་ཐོག་ཕན་ཚུན་གོ་བསྡུར་སྦྱང་བཤད་དང་།མ་འོངས་པར་ལེགས་སྤེལ་ཉེན་འགོག་གི་འགྲོ་ལམ་ག་རེ་བཟུང་དགོས་ཀྱི་འདུགདེ་ལྟ་བུར་ཕན་ཐོགས་ཡོང་ཆེད་ད་རེས་དམིགས་བསལ་ཚོགས་འདུ་སྐོང་ཚོགས་གནང་ཡོད།ཅེས་ཞུ་རྒྱུ་ཡིན།ཉིན་གཉིས་རིང་གི་ཚོགས་འདུའི་སྐབས་རྣམ་པ་ལྷན་རྒྱས་ཚང་མས་ཆ་ཤས་ཡག་པོ་ལེན་རྒྱུ་དང་།ཚོགས་འདུ་འདི་ཚོགས་པའི་གྲུབ་དོན་ལ་མ་འོངས་པར་ཤེས་ཡོན་སྲིད་བྱུས་འདི་ལག་བསྟར་བྱེད་ཕྱོགས་སྐོར་ལ་ནུས་པ་ཐོན་པའི་གོམ་འགྲོས་གང་འདྲ་རྒྱག་དགོས་ཀྱི་འདུག་དེའི་ཐོག་ལ་གོ་བསྡུར་ལྷུག་པོ་ཡོང་བའི་རེ་བ་ཞུ་བཞིན་ཡོད།ཅེས་གསུང་བཤད་གནང་།